cyanic-selkie/wikianc huggingface dataset:
Kustaa Pihlajamäki
Suomen vapaapainimestaruuden Pihlajamäki voitti ensimmäisen kerran 1924, olympiakultaa hän voitti kahdesti eli 1924 ja 1936. Vuoden 1928 olympialaisissa hän oli hopealla ja Los Angelesissa 1932 hänen sijoituksensa oli viides. Hän voitti olympiamitalien lisäksi kreikkalais-roomalaisen painin Euroopan mestaruuden seitsemän kertaa ja vapaapainin kahdesti. Suomen mestaruuksia Pihlajamäellä oli 29, viimeisen niistä hän otti höyhensarjassa 61 kg lokakuussa 1943 41-vuotiaana. Maaotteluissa Pihlajamäki edusti Suomea kolmisenkymmentä kertaa, painien niissä yhteensä 41 ottelua, joista hän hävisi vain kolme.
Futsalin Euroopan-mestaruuskilpailut 2016
alt=|pienoiskuva|Turnauksen avausottelu Serbia - Slovenia 2.2.2016 Futsalin Euroopan-mestaruuskilpailut 2016 olivat 10. UEFA:n järjestämät futsalin Euroopan-mestaruuskilpailut. Turnaus järjestettiin Serbiassa 2. - 13.2 2016. Euroopan mestaruuden voitti Espanja, joka kukisti finaalissa Venäjän 3-7. Turnauksen parhaaksi pelaajaksi valittiin Espanjalainen Miguelin. alt=|pienoiskuva|Kombank Arena, Belgrad Kaikki ottelut pelattiin Belgradissa Kombank Arenalla.
Utin jääkärirykmentti
Historia ja perinteet
Utin jääkäriykmentti vaalii sodanaikaisen Päämajan kaukopartio-osasto Erillinen Pataljoona 4:n, itsenäisen Laskuvarjojääkärikoulun (LjK) sekä puolustusvoimien helikopteri- ja sotilaspoliisitoiminnan perinteitä. Rykmentin vuosipäivä on 10. toukokuuta. Joukko-osaston kunniamarssi on Jean Sibeliuksen säveltämä ja Josef Wecksellin sanoittama Elon taistohon käy. Perinteiden vaalimiseen osallistuvat kaksi kiltaa, Laskuvarjojääkärikilta ja Helikopterikilta. Varuskunnassa on aikaisemmin toiminut myös ilmavoimiin kuulunut Kuljetuslentolaivue (KuljLLv), joka ennen helikoptereiden siirtymistä maavoimille operoi kuljetuskone- ja helikopterikalustolla. Laskuvarjopudotukset hoitaneet kuljetuskoneet kuuluivat Kuljetuslentolaivueeseen.
Utin jääkärirykmentissä on perinnetila myös Erillinen Pataljoona 4:n muiston vaalimiseksi. Tilassa on mm. Päämajan kaukopartioiden käyttämä Kyynel-radio M11.
Aslan Mashadov
Toinen Tšetšenian sota
Maaliskuussa 2000 Venäjä antoi Mashadovista Venäjän liittovaltion laajuisen etsintäkuulutuksen ja vuonna 2002 kansainvälisen etsintäkuulutuksen. Mashadov pyrki sovittelemaan tšetšeenien keskinäisiä erimielisyyksiä tai ainakin peittämään ne julkisuudesta mutta ei kyennyt estämään Šamil Basajevin ja Doku Umarovin kaltaisia radikaaleja venäläisvastaisesta terrorista.
Oboe d’amore
Oboe d’amore eli lemmenoboe (saks. Liebeshoboe, Liebesoboe; ransk. hautbois d’amour; ital. oboe d’amore) on oboeperheeseen kuuluva puupuhallin. Se on tavanomaista oboeta hieman suurempi, ja siinä on putken alaosan päätteenä ns. lemmenjalka, päärynän tai pallon muotoinen ontto sointia pehmentävä osa; oboe d’amoren sointia pidetään rauhallisempana ja seesteisempenä kuin tavanomaisen oboen sointia. Oboe d’amoren ääniala on mezzosopraano- tai alttorekisterissä. Soitin on A-vireinen eli soi pientä terssiä alempaa kuin oboe.
Henkien kätkemä
Henkien kätkemä on Hayao Miyazakin ohjaama ja Studio Ghiblin tuottama anime-elokuva vuodelta 2001. Elokuva voitti parhaan animaatioelokuvan Oscarin vuonna 2003 ja on Japanin katsotuin elokuva. Suomessa elokuva sai ensi-iltansa marraskuussa 2002.
The New York Timesin kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa. Vuonna 2016 Henkien kätkemä äänestettiin BBC:n kyselyssä kuluvan vuosisadan neljänneksi parhaaksi elokuvaksi. Äänestäjinä oli 177 elokuva-asiantuntijaa eri puolilta maailmaa. Vuonna 2018 BBC:n kansainvälinen asiantuntijaraati äänesti sen kaikkien aikojen 50 parhaan ei-englanninkielisen elokuvan joukkoon.
Juoni
Chihiro saa tietää aiemmin tapaamaltaan pojalta, Hakulta, että hänen vanhempansa ovat jääneet loukkuun henkimaailmaan. Haku paljastaa myös, että hän on tuntenut Chihiron pienestä tytöstä asti. Chihiro huomaa olevansa ainoa ihminen fantasiahahmojen keskellä, mikä voi olla vaarallista. Haku tuo Chihiron erilaisten olioitten kansoittamaan kylpylään, missä hän käskee tätä hakemaan töitä lämmittäjä Kamajilta. Lopulta Chihiro saa töitä kylpylää johtavalta noidalta Yubabalta, sillä ehdolla, että Chihiron nimi muutetaan Seniksi, joka on Chihiron japanilaisittain kirjoitetun etunimen ensimmäinen kirjain. Haku on kertonut Chihirolle, että Yubaba kontrolloi työntekijöitään ottamalla heidän nimensä. Chihiroa varoitetaan, että jos hän unohtaa oikean nimensä, hän jää loukkuun henkimaailmaan ikuisiksi ajoiksi.
H.O.T.
H.O.T. oli suuri menestys Koreassa ja on toiminut useille bändeille esikuvana. Ryhmän muodosti SM Entertainmentin perustanut Lee Soo Man. Ensimmäinen ryhmään liittynyt jäsen oli Kangta, joka oli ystävänsä kanssa huvipuistossa laulamassa ja tanssimassa, jonka ansiosta hänet löydettiin. Moon Hee-joon kävi koelaulamassa ja suositteli asian harkitsemista Lee Jae Wonille, joka päätti myös käydä koelauluissa; molemmat pärjäsivät hyvin ja pääsivät ryhmään. Jang Woo Hyuk liittyi mukaan voitettuaan tanssikilpailun, kun taas Tony Anin löysi alun perin yhdysvaltalainen yhtiö Brothers Entertainment, mutta Tony siirtyi SM Entertainmentin alaisuuteen.
Pääskylänjoen valuma-alue
Pääskylänjoen valuma-alue (vesistöaluetunnus 35.76) on Längelmäveden ja Hauhon reittien valuma-alueessa sijaitseva toisen jakovaiheen valuma-alue, jonka pinta-ala on 266,75 neliökilometriä. Alueen järvisyys on 15,33 %. Vesistön valuma-alueen alarajana on Koljonselän Huhkaimenselkä, jossa reitin vedet tulevat seuraavaksi Längelmäveden alueelle (35.72).
Osa-alueet
thumb|400px|Näkymä Hevosjärveä kiertävältä polulta. Kolmannen jakovaiheen alueita ovat seuraavat kuusi aluetta tai valuma-aluetta, jossa sisentämisellä havainnollistetaan mikä alue virtaa mihinkin alueeseen :
Tony Sirico
Kuolema
Sirico kuoli floridalaisessa palveluasunnossa 79-vuotiaana. Kuolinsyytä ei paljastettu, mutta hänen tiedettiin sairastaneen dementiaa jo muutaman vuoden ajan.
Kristall Saratov
Joukkueenjohto
Lähde: EliteProspects
Harald Grønningen
Siviilityökseen Grønningen kalasti lohta ja kasvatti mansikoita.
Pedon luku
Historiallinen henkilö?
thumb|200px|Pedon luku laskettuna keisari [[Neron hepreaan translitteroidusta kreikankielisestä nimestä.]]
Henri Nestlé
thumb|Henri Nestlé Henri Nestlé, oikealta nimeltään Heinrich Nestlé (10. elokuuta 1814 – 7. heinäkuuta 1890), oli saksalaissyntyinen sveitsiläinen liikemies ja farmaseutti, joka parhaiten tunnetaan monikansallisen Nestlé-yrityksen perustajana.
Henri Nestlé syntyi Johann Ulrich Matthias Nestlén ja Anna-Maria Catharina Ehemannin  neljäntenätoista lapsena Frankfurtissa, Saksassa. Perinteiseen eurooppalaiseen tapaan Henri Nestlé peri isänsä liiketoiminnan. Johann Ulrich Nestlé toimi lasinpuhaltajana Töngesgassessa.
Nestlé kehitti yhden ensimmäisistä äidinmaidonvastikkeista vuonna 1867. Tavoitteena oli tehdä terveellistä ja edullista ravintoa vauvoille jotka eivät saa äidinmaitoa. Sen nimeksi tuli Farine Lactée Henri Nestlé. Vuonna 1905 se fuusioitui tiivistemaitoa tuottaneen yrityksen kanssa ja alkoi tuottaa myös suklaata.
Shakki
Loppupeli
Loppupelejä voidaan nimetä sen mukaan, millaisilla nappuloilla ne käydään. Esimerkiksi tilanne, jossa on jäljellä enää valkoisen kuningas ja torni ja musta kuningas on torniloppupeli. Loppupelejä voivat olla myös mm. ratsu-, lähetti-, kuningatar-, ja sotilasloppupelit.
Algebrallinen merkintätapa
Linnoittumista kuninkaan puolelle merkitään 0-0 (lyhyt linnoitus) ja kuningattaren puolelle 0-0-0 (pitkä linnoitus). Shakkia merkitään ”+” ja mattia ”X”. Jos tavallisesta poiketen halutaan erityisesti osoittaa kaksoisshakki tai ohestalyönti, voidaan merkitä ”++” ja ”o.l.” (tai kansainvälisemmin ”e.p.” – en passant).
Shakkia tietokoneilla ja verkossa
Shakkia voi pelata ilman ihmisvastustajaakin. Tietokoneille on kehitetty monia shakkiohjelmia, joiden vaikeustaso on säädettävissä. Vahvimmat tietokoneohjelmat kotikoneille lienevät nykyisin Rybka, Stockfish, Houdini ja Komodo, jonka eloluvuksi esimerkiksi ruotsalainen SSDF arvioi toukokuun 2014 listallaan 3 259. Laitteisto oli 2GB Q6600 2,4 GHz. Muita tunnettuja ohjelmasarjoja ovat Chessmaster ja Deep Fritz. PC-ohjelmat ovat syrjäyttäneet aiemmat kuluttajille myydyt shakkitietokoneet, jotka olivat erillisiä fyysisen shakkilaudan sisälle rakennettuja laitteita.
William Shockley
Pistekontaktitransistori
Jo ennen toista maailmansotaa, Shockley ja fyysikko Walter Brattain olivat yrittäneet rakentaa puolijohdevahvistimen, mutta he epäonnistuivat. Pian toisen maailmansodan jälkeen elektroniputken korvaamiseksi jollain toisella komponentilla Bellin puhelinlaboratoriossa perustettiin uudelleen tutkimusryhmä, jonka vetäjäksi valittiin William Shockley. Hän keräsi ryhmään useita kyvykkäitä tiedemiehiä, joista avainhenkilöitä olivat fyysikot John Bardeen ja Brattain.
Shockley Semiconductor
thumb|Shockley Semiconductor -yrityksen ensimmäinen sijaintipaikka Kaliforniassa. Piilaakson synnyn katsotaan alkaneen tältä paikalta. 1950-luvun puolivälissä Shockley palasi takaisin Kaliforniaan. Syynä tähän oli erimielisyydet Bellin johdon kanssa, kuten kiistat keksijöiden nimistä transistoripatentissa. Shockleyn esteenä etenemiselle Bellissä on kuitenkin pidetty hänen omaa hiostavaa johtamistyyliään. Shockley irtisanoutui tehtävästään Transistorifysiikan laitoksen johtajana vuonna 1955.
Lausunnot roduista ja eugeniikasta
Biologit ja geneetikot lyttäsivät Shockleyn teoriat ja huomauttivat, että eugeniikka oli rasistinen ajatelma, jota natsit olivat käyttäneet toisessa maailmansodassa. Eugeniikka oli myös vailla tieteellistä pohjaa. Shockleytä vastaan hyökättiin lehdistössä, televisiossa ja tieteellisissä julkaisuissa. Lopulta Shockley ei voinut enää esiintyä julkisesti ilman, että mielenosoittajat olisivat tulleet paikalle.
Kunnianosoitukset ja palkinnot
Shockley sai työstään useita palkintoja:
Hervanta
Tilastotietoja
Työpaikkoja Hervannassa on 9 888 (Tampere 116 251) ja työttömyysaste 13,3 % (Tampere 10,9 %).
Historiaa
Huolellisesti kaavoitettuun mutta niin sanotulla gryndauspolitiikalla toteutettuun Hervannan keskustaan alettiin rakentaa 1970-luvulla nopeasti suuria määriä korkeita betonikerrostaloja. Voimakkain rakennusvaihe osui 1970-luvun lopulle ja etenkin 1980-luvulle. Rakennusvaihe aiheutti kaupunkikuvallisia ylilyöntejä ja nopea muuttoliike sosiaalisia ongelmia. 1980-luvun lopulla ja 1990-luvun alussa Hervantaan sijoitettiin myös Suomen mittakaavassa runsaasti pakolaisia, mikä aiheutti 1990-luvun alun kansantaloudellisen laman lisäksi omia haasteita alueen sosiaaliselle koheesiolle. 2000-luvulla Teknologiakeskus Hermiaa, Tampereen teknillistä yliopistoa sekä etenkin Hervannan keskustan aluetta on alettu täydennysrakentaa voimakkaasti.
Katujen nimeäminen
Asuntoalueen yksi pääkatu on nimetty erään Hervannan ”isän”, entisen kaupunginjohtajan Erkki Lindforsin mukaan (Lindforsinkatu). Myös Tampereen yliopiston ensimmäinen rehtori Paavo Koli on saanut nimikkokatunsa Hervantaan. Uudempaa nimistöä edustavat muun muassa Hermiankatu (viittaa teknologiakeskus Hermiaan), Pietilänkatu (viittaa arkkitehti Reima Pietilään), Tamppiraitti (viittaa teekkarien vappujulkaisuun) sekä alueen lyhyin kadunnimi Tumppi (viittaa kujan lyhyyteen).
Oppilaitoksia, teknologiaa ja palveluita
Hervannassa on henkilöstömäärältään suuria Microsoft Mobilen (aiemmin Nokian) tuotekehitysyksiköitä, joissa on tehty paljon kehitystyötä liittyen muun muassa GSM-puhelimiin, matkapuhelinverkkoihin ja Symbian-käyttöjärjestelmään sekä radiopuhelimien oheistuotteisiin. Esimerkiksi Nokia Communicator -kommunikaattori on syntynyt Hervannassa.
Hervanta-nimi ja varhainen Hervannanmaa
Hervanta-nimelle on esitetty useita selityksiä. Aikaisemmin oletettiin, että nimi saattaisi olla lappilainen ja kantautunut etelään pirkkalaisliikkeen veronkantomatkoilta. Tämä teoria on kuitenkin hyvin epätodennäköinen. Vuonna 1465 mainitaan jo rajapaikka Hærwentenpa (Hervanteenpää?). Alueen nimi lienee johdettu Hervantajärven nimestä. On oletettu, että järven nimi olisi alun perin Hervanne (gen. Hervanteen). Herva- tai Hervo-alkoisia nimiä on Hämeessä ja Satakunnassa (esim. Hervanto Tyrvännössä, Hervolammi Vanajassa ja Hervonjärvi Lammilla) sekä Pohjois-Suomessa. Hervannan nimen on arveltu myös juontuvan germaaniseen miehennimeen, joka lähteissä esiintyy muodoissa Heriwan, Heriward tai Heriowanda. Hämeeseen on arveltu suuntautuneen rautakaudella germaanista muuttoliikettä, johon Tampereella on yhdistetty myös Haiharan, Hinttalan ja Pyynikin nimet.
Erityispiirteitä ja kuuluisia hervantalaisia
Hervantaan on aikoinaan rakennettu myös hyppyrimäki, josta parhaimmillaan 1980-luvulla hyppäsi Suomen mäkihyppääjien terävin kärki Matti Nykäsen johdolla. Hervannan Näyttämönpuistossa sijaitsee myös yksi Tampereen frisbeegolfpuistoista.
Tulevaisuudennäkymät
Hervanta lähiöalueena on aina herättänyt Tampereella keskustelua, onhan kaupunginosassa monenlaisia asuinalueita korkeista tiheään rakennetuista tornitaloryhmistä aina omakotialueisiin asti ja sosiaalis-yhteiskunnallisesti toisistaan paljonkin eroavia asukkaita. Hervanta sai kuitenkin mainesanan ”lähiöiden ykkönen” Helsingin Sanomien lähiövertailussa (17.8.2003).
Amnesty Internationalin historia
Amnesty Internationalin historia alkaa 1960-luvun alusta, jolloin lontoolainen asianajaja Peter Benenson ryhtyi perustamaan järjestöä ihmisoikeusrikkomuksien estämiseksi. Amnesty International on historiansa aikana onnistunut vapauttamaan tuhansia poliittisia vankeja ja vaikuttamaan maailman ihmisoikeustilanteeseen.
Kansainväliset kampanjat, Chilen sotilasjuntta ja Nobelin rauhanpalkinto
Amnesty aloitti 1972 ensimmäisen kansainvälisen kampanjansa, jossa se vaati kidutuksen kieltämistä kaikkialla maailmassa. Lokakuussa 1973 ihmisoikeustaistelu koki kuitenkin suuren takaiskun, kun Chilessä nousi CIA:n tuella valtaan diktaattori Augusto Pinochet. Oikeistolaista politiikkaa tukenut Pinochet ryhtyi kokoamaan vasemmistolaisia Chilen kansallisstadionille, josta tehtiin valtava pidätyskeskus. Amnesty pyrki vastaamaan Chilen toimiin nopeasti, ja se saikin lähetettyä maahan jo kuukautta myöhemmin tutkijan, jonka raportti tilanteesta valmistui joulukuussa. Raportti paljasti Chilen karun tilanteen: hallitus kidutti, raiskasi ja teloitti järjestelmällisesti Pinochetin vastustajia. 1970-luvun puoleenväliin mennessä lähes kaikissa Etelä-Amerikan maissa oli Yhdysvaltain tukema sotilasdiktatuuri. Koska mielipidevankien pitäminen oli diktaattoreille vaikeaa, useat heidän vastustajansa yksinkertaisesti ”katosivat”. Tämän seurauksena Amnesty aloitti massiivisen valokuvakampanjan, jossa se kirjasi ylös kadonneita henkilöitä ja levitti näiden kuvia länsimaissa. Pian Amnesty oppi, että kadonneiden puolesta tulisi toimia vuorokauden sisällä katoamisesta, tai kadonnut katoaisi lopullisesti. Nopean toiminnan luomiseksi perustettiin yhä käytössä oleva pikavetoomusverkosto, jossa Amnesty pyrkii mahdollisimman nopeasti ilmoittamaan kadonneista ihmisistä paikallisosastoille ympäri maailmaa. Paikallisosastoissa toimineet taas pyrkivät mahdollisimman nopeasti vaatimaan kadonneiden vapauttamista sotilashallituksilta. Pikavetoomusverkoston perustamisen jälkeen sotilashallitukset ryhtyivät painostamaan maissa toimineita Amnestyn tutkijoita poistumaan maasta. Vuonna 1979 Amnesty julkaisi 2 665 nimeä sisältäneen listan Argentiinassa kadonneista toisinajattelijoista.
Vuonna 1974 Amnestyssa pitkään toiminut Seán MacBride palkittiin Nobelin rauhanpalkinnolla työstään ihmisoikeuksien hyväksi. Amnestylle Nobelin rauhanpalkinto myönnettiin kolme vuotta myöhemmin työstä kidutuksen estämiseksi. Yhdistyneet kansakunnat hyväksyi vuonna 1975 yksimielisesti kidutuksenvastaisen julkilausuman. Saman vuoden loppuun mennessä Amnestylla oli 1 592 paikallisjärjestöä 33 maassa ja yli 70 000 jäsentä 65 eri maassa. Vuonna 1978 YK palkitsi Amnestyn ”merkittävästä työstä ihmisoikeuksien hyväksi”.
Guatemala
Yhdysvaltain presidentiksi noussut, kommunismia yli kaiken vihannut Ronald Reagan yritti Guatemalan ihmisoikeuskriisin aikaan suostutella kongressia tukemaan aseellisesti Guatemalan sotilashallitusta taistelussa vasemmistosissejä vastaan. Yhdysvaltain ulkoministeriö kertoi vuosien ajan kongressille, että Amnestyn ja Yhdysvaltain omien tutkijoiden raportit olivat virheellisiä ja todellisuudessa kommunismimyönteiset sissiliikkeet olivat syyllisiä valtaosaan ihmisoikeusrikkomuksista. Vuonna 1999 YK:n alainen komissio totesi, että todellisuudessa ihmisoikeusrikkomuksista 93% oli Guatemalan hallituksen tekemiä. Reaganin vaatimuksiin suostuttiin vuonna 1865, kun kongressi hyväksyi sotilaallisen avun antamisen. Yhdysvaltain keskustiedustelupalvelu CIA:n on kuitenkin uskottu vieneen aseita Guatemalaan jo vuosia ennen asian laillistamista. Yhdysvaltain toiminta Guatemalassa pysyi kuitenkin salassa aina vuoteen 1995 asti, jolloin yhdysvaltalaisen miehen murha Guatemalassa aloitti Yhdysvaltain kongressin tutkinnan. Tällöin Yhdysvaltain ulkoministeriössä työskennellyt Richard Niccio kertoi yllättäen lehdistölle, että CIA oli tietoinen Guatemalan poliittisista murhista ja että se oli toiminut alueella koko 1990-luvun ajan. Reaganin seuraaja Bill Clinton käynnisti asiasta sisäisen tutkinnan.
Jakub Lapatka
Biografia
Jakub Lapatka syntyi 16. syyskuuta 1944 Ausjukovan kylässä, lähellä historiallista Polotskin kaupunkia. Korkeakoulututkinnon hän suoritti Minskin vieraiden kielten instituutissa (nyt Minskin kielitieteellinen valtionyliopisto) opiskellen espanjan ja englannin kieliä. Suomen kielen opiskelun hän aloitti itsenäisesti, minkä jälkeen suoritti 2,5 vuotta kestäneet suomen kielen kurssit Helsingin yliopistossa. Jakub Lapatka on ensimmäinen ja ainoa valkovenäläinen kääntäjä, joka kääntää suomen kielestä. Merkittävimpiä hänen kääntämiään teoksia ovat Kalevala (Minsk 2015), Samuli Paulaharjun etnograafiset työt (Pietari 2014) sekä Martti Haavion tutkimus Kuolematonten lehdot (Pietari 2013). Vuonna 2017 Minskissä julkaistiin suomen kielioppikirja valkovenäläisille. Yhteensä yli 20 kirjaa on käännetty suomen kielestä valkovenäjäksi ja venäjäksi. Jakub Lapatka on kirjoittanut useita artikkeleita Suomen historiasta ja kulttuurista sekä Suomen nykytilanteesta.
Madon luku
Madon luku on Valse Tristen kolmas studioalbumi, joka julkaistiin lokakuussa 2006 levymerkillä If Society. Albumi vinyylipainosta tehtiin 1000 kappaletta, josta oli saatavilla myös 51 kappaleen rajoitettu paketti (Popo's Bistro), kahdella rintamerkillä ja englanninkielisellä sanoitusliitteellä.
Hell Creek Formation
pienoiskuva|Kaavio keskimääräisestä suurien dinosauruksien määrästä koko Hell Creek -muodostuman alueella. pienoiskuva|Hell Creek -muodostuman alue näkyy kartassa harmaalla.
Dinosaurukset ja linnut
Theropoda
Antoninus Pius
Varhaiset vuodet
Antoninus sai Faustinan kanssa neljä lasta, joista kuitenkin vain tytär Faustina nuorempi ehti elää aikuiseksi asti.
Hallinto
Toisin kuin edeltäjänsä Trajanus ja Hadrianus, Antoninus ei matkustellut Rooman provinsseissa. Koko valtakautensa aikana hän ei juuri edes poistunut Roomasta. Antoninus luotti siihen, että hän pystyi Roomasta käsin valvomaan asioiden kehitystä eri puolilla laajaa valtakuntaa. Antoninus teki Italiasta taas keisarikunnan keskuksen, ja monien hänen aikansa rakennus- ja korjaushankkeiden kohteet olivatkin juuri Italiassa. Kolikoissa juhlistettiin Italian menneisyyttä ja Rooman myyttisiä perustajia.
Lait
Lisäksi Antoninus käski provinssien maaherroja verottamaan ihmisiä kohtuullisesti, ja määräyksen rikkomisesta seurasi yleensä rangaistus. Ilmiantajia ei myöskään enää käytetty, ja provinssit kukoistivatkin Antoninus Piuksen aikana.
Reinin ja Tonavan rintama
Rajalinjan työntäminen eteenpäin oli merkittävää, mutta siihen ei ilmeisesti kuitenkaan liittynyt minkäänlaista sotaretkeä. Ei ole todisteita siitä, että Antoninus olisi ottanut minkäänlaista arvonimeä tämän voiton kunniaksi. Erään teorian mukaan syy rajalinjan siirtämiseen ei ollut sotilaallinen, vaan taloudellinen, sillä uusi alue oli hyvää maanviljelysmaata.
Perintö
Myös myöhemmät Rooman keisarit arvostivat Antoninusta. Historia Augustan mukaan Gordianus I kirjoitti vuonna 238 eepoksen hänen kunniakseen, ja myöhemmin Julianus Apostata (361–363) ylisti hänen julkista elämäänsä. Roomalaiset juhlivat Antoninuksen valtaannousupäivää, heinäkuun 10:ttä, aina 300-luvulle saakka. Antoninus oli roomalaisille monessa suhteessa mallikeisari, joka ansaitsi alamaistensa ja jälkipolvien kunnioituksen ja jonka aikana Rooman valtakunta oli rauhallisempi ja vakaampi kuin aikaisemmin. Hänen valtakauttaan on usein sanottu Rooman valtakunnan kultakaudeksi, jolloin talous kukoisti, poliittinen tilanne oli vakaa ja armeija vahva.
Marcello Lippi
Ura valmentajana
Kesäkuussa 2008 Lippi palasi kahden vuoden tauon jälkeen valmennustehtäviin korvaten Roberto Donadonin Italian maajoukkueen peräsimessä EM-kisojen jälkeen.
Antoninus Pius
Antiikin lähteet
Antoninuksen elämästä ja kaudesta on hänen edeltäjiensä Trajanuksen ja Hadrianuksen tapaan säilynyt erittäin vähän kirjallisia lähteitä. Päälähde hänen elämästään on Historia Augustan Antoninuksen elämäkerta, jonka tekijäksi mainitaan Julius Capitolinus. Teos on kuitenkin osoittautunut jokseenkin epäluotettavaksi, ja sen uskotaan olevan peräisin 300-luvulta. Tutkijat ovat kuitenkin todenneet Historia Augustan alkupuoliskon (Hadrianuksesta Elagabalukseen) olevan pääosiltaan luotettava. Antoninus Piuksen elämäkerta Historia Augustassa seuraa Suetoniuksen keisarielämäkertojen mallia. Ensin kerrotaan keisarin esivanhemmista ja hänen elämästään ennen keisariutta. Sitten seuraa selostus keisarin hallituskaudesta, hänen sisäisistä ominaisuuksistaan, kuolemasta, ulkoisista ominaisuuksista ja lopuksi kuoleman jälkeisistä kunnianosoituksista.
Myös Dion Kassios kirjoitti Antoninuksesta, mutta hänen kirjoituksensa keisarin kaudesta on säilynyt vain kuutena lyhyenä katkelmana. Muita antiikin ajan kirjallisia lähteitä ovat Antoninuksen opettajan Marcus Cornelius Fronton kirjoitukset, Eutropiuksen historiateos Breviarium ab urbe condita, Marcus Aureliuksen Itselleni, Orosiuksen Historiae adversus paganos , Pausaniaan Kreikan kuvaus ja Filostratoksen Sofistien elämä.
Marcello Lippi
Ura valmentajana
Lippi pyörsi uransa lopettamispäätöksen lokakuussa 2016, kun hänet nimitettiin Kiinan uudeksi päävalmentajaksi. Lippin johdolla Kiina ei selvinnyt MM-lopputurnaukseen 2018. Itä-Aasian mestaruusturnauksessa joukkue jäi vuonna 2017 kolmanneksi. Lippi erosi tehtävästään tammikuussa 2019, kun Kiina hävisi Aasian mestaruusturnauksen puolivälierissä Iranille 3–0.
Jarkko Parikka
Seuraura
Parikka on Imatran Ketterän kasvatti. Hän siirtyi 14-vuotiaana Saimaan Pallon C-nuoriin kaudeksi 2011–2012. Kaudeksi 2013–2014 Parikkaa oltiin viemässä itävaltalaisen EC Salzburgin organisaatioon. Ennen tätä USHL-joukkue Sioux Falls Stampede varasi hänet 106. pelaajana. Parikka siirtyi kuitenkin toiseen USHL-seuraan, Des Moines Buccaneersiin. Kauden jälkeen Sibir Novosibirsk varasi hänet kolmannella kierroksella 128. pelaajana KHL:n varaustilaisuudessa 2014. Samana kesänä myös OHL-joukkue Kingston Frontenacs varasi Parikan 103. pelaajana CHL:n varaustilaisuudessa. Hän siirtyi joukkueeseen kaudeksi 2014–2015, mutta Parikan kausi päättyi kuitenkin maaliskuussa 2015 akillesjännevamman vuoksi.
Varsinaisella SM-liigan tulokaskaudellaan 2016–2017 Parikka teki 57 runkosarjaottelussa tehot 1+9=10 ja kymmenessä playoff-ottelussa yhden syöttöpisteen. Syyskuussa 2017 hän teki kaksivuotisen jatkosopimuksen Ilveksen kanssa. Kaudella 2018–2019 Parikka nousi Ilveksen kärkipuolustajaksi. Hän oli joukkueen eniten maaleja tehnyt puolustaja viidellä osumallaan ja teki runkosarjassa kaikkiaan 19 tehopistettä. Parikka voitti myös Ilveksen sisäisen tehotilaston lukemalla +16. Lokakuussa 2019 hän teki seuran kanssa 1+1-vuotisen jatkosopimuksen.
Federico Chaves
Federico Chaves tai Federico Chavez (1882–1978) oli paraguaylainen poliitikko, joka toimi maansa presidenttinä 1949–1954. Hän oli suorittanut oikeustieteen tutkinnon vuonna 1905, ja toimi pitkään oikeistolaisen Colorado-puolueen johdossa.
Jarmo Wasama
Urheilu-uran alku ja jalkapalloura
Jarmo Wasama harrasti ensin jalkapalloa, minkä takia hän liittyi D-juniori-ikäisenä Tampereen Palloilijoiden urheiluseuraan (TaPa). Jääkiekkoa Wasama pelaili alkuun vain kavereiden kanssa klassillisen koulun pihalla tai Hotelli Tammerin edustalla olevan lammen jäällä, mutta sitten hän alkoi pelata TaPassa jääkiekkoakin. Hän oli juniorina erittäin lahjakas ja fyysisesti ikäisiään edellä. Wasama liittyi Ilvekseen, kun joukkueen valmentaja Seppo Helle löysi hänet TaPan Sorsapuiston joukkueesta.
Krimin tataarien karkottaminen
Karkotuksen suoritti Neuvostoliiton turvallisuuspäällikkö ja salaisen poliisin johtaja Lavrenti Berija. Kolmen päivän aikana Berijan NKVD siirsi Krimin tataareja, myös kommunisteja ja puna-armeijan jäseniä, karjajunilla Uzbekistaniin. Karkotus koski arviolta yli 151 000 Krimin tataaria. Krimin tataarit olivat yksi kymmenestä etnisestä ryhmästä, jotka pakkosiirrettiin Neuvostoliiton väestönsiirtojen aikana.
Robert G. Ingersoll
Elämä
Ingersoll oli suosituimpia puhujia aikana, jolloin puhetilaisuudet olivat julkisia huvitilaisuuksia. Ingersoll puhui kaikenlaisista aiheista, Shakespearesta sodanjälkeiseen jälleenrakennukseen, mutta hänen suosituimmat aiheensa olivat agnostisismi ja perheen arvo. Ingersoll puhui vapaasti ilman papereita, vaikka puheet saattoivat kestää yli kolme tuntia.
Mattias Nørstebø
Ammattilaisura
Nørstebø muutti 16-vuotiaana kotimaastaan Ruotsin itärannikolle Gävleen, päästäkseen pelaamaan jääkiekkoa Brynäs IF:n juniorijoukkueissa. Debyyttinsä seuran edustusjoukkueessa hän teki kaudella 2012–2013.
Caracalla
Keisarina
Caracallan merkittävin hallintouudistus oli Constitutio Antonianan säätäminen vuonna 212. Sen mukaan kaikki vapaasyntyiset koko valtakunnassa saivat kansalaisoikeudet. Tämä paransi muukalaisten eli peregrinusten oikeusasemaa.
Sonny Milano
Maajoukkueura
Milano pelasi alle 20-vuotiaiden MM-kilpailuissa vuosina 2015 ja 2016, joista jälkimmäinen turnaus päättyi pronssiin. Hän pelasi myös alle 18-vuotiaiden MM-kilpailuissa vuonna 2014, jolloin Milano voitti maailmanmestaruuden. Hän oli tehoilla 3+7=10 Yhdysvaltain paras syöttäjä ja Milano jakoi joukkueen sisäisen pistepörssin voiton Jack Eichelin kanssa. Hän pelasi myös World U-17 Hockey Challengessa vuonna 2012, jolloin Milano voitti pronssia. Hän voitti Yhdysvaltain sisäisen pistepörssin tehoilla 4+6=10.
Konsuli (Rooma)
Konsuli oli korkein virka Rooman tasavallassa. Rooman keisarien aikana konsuli oli korkea virkamies, jonka keisari nimitti.
Aatu Heiskanen
Kannaksella
Vuoden 1906 paikkeilla kellomäkeläinen Valdemar Kurki halusi saarnatoveria Venäjälle suuntautuvalle evankeliuminjulistusmatkalle. Niinpä Heiskanen suunnisti Kellomäelle. Kurki ei kuitenkaan enää ollutkaan lähdössä. Silti myöhemmin Heiskanen teki julistusmatkoja Petroskoihin, Syvärille ja jopa Vytegran kaupunkiin.
Että he yhtä olisivat
Syksyllä 1924 hengellisissä lehdissä ilmoitettiin yhdentoista saarnamiehen allekirjoittama kutsu saapua Helsingin Metodistikirkkoon neuvonpitoon. Tarkoituksena oli yhteisymmärryksen saavuttaminen eri uskonsuuntien työntekijöiden kesken, ennakkoluulojen ja väärinkäsitysten poistaminen. Puolisensataa saarnamiestä oli koolla. Vuosien 1924-1926 kristittyjen yhteiset kokoontumiset merkitsivät huomattavaa vaihetta vapaiden piirien hengellisessä elämässä. Kirkon ja Helluntaiseurakuntien edustajia oli mukana niukasti. Kylmyys ja jää alkoivat pikkuhiljaa sulaa yhteisissä tilaisuuksissa. Kesällä 1925 Tampereella oli kristittyjen yhteiset suurjuhlat. Siellä Heiskasella oli useita puheenvuoroja. Heiskanen 1926 kirjoitti: Kun rakkaus saa hallita meitä, voimme kirjoittaa toistemme lehtiin, kutsua puhumaan juhliimme, pitää yhteisiä herätys- ja kasvatuskokouksia.
Vapaakirkon kentillä
Talvisodan jälkeen Tampereella pidettiin toukokuussa 1940 yhteiskristillinen kokous "Eri piireihin kuuluvien saarnaveljien hengellisen elämän syventämistä ja keskinäistä rakentumista varten". Kokouskutsu maamme lehdissä koski myös luterilaista kirkkoa. Tampereen kokoukseen kansankirkosta osallistuivat E. G. Gulin, Kosti Kankainen, Urho Muroma ja H. D. Pennanen. Seuraavaa kokousta valmisteli toimikunta, johon kuuluivat vapaakirkolliset Aatu Heiskanen, Oskari Jalkio, baptisti Akseli Jauhiainen sekä helluntailaiset Eino Manninen ja Niilo Suomela. Helsingin Saalem-seurakunnassa pidettiin toinen yhteiskristillinen Veljeskokous marraskuussa 1940. Kokoukseen osallistui helluntailaisia, luterilaisia, vapaakirkollisia ja skutnabbilaisia. Heiskanen piti tilaisuudessa myös avauspuheen. Kristittyjen yhteys oli ollut Heiskasen sydämen asiana. Juhlien onnistumisesta 1940 Heiskanen iloitsi.
Perhe
Aiemmin kerrottiin Heiskasen tutustumisesta Anna-Mari Veijalaiseen. Avioituminen tapahtui 1909 ja koti perustettiin Ollilaan. Vuoden 1914 levottomina päivinä perhe siirtyi Savoon, muttei viihtynyt. Puolentoista vuoden jälkeen perhe palasi takaisin Ollilaan. Sisällissodan päätyttyä 1918 Heiskasen perhe muutti Jalasjärvelle, 1920 taas Ollilaan. 1932 oli muutto Helsinkiin ilmeisesti kolmen vanhimman pojan yliopisto-opintojen takia. Perheessä oli viisi poikaa: Manne, Piltti, Martti, Aarre ja Tapani. Jatkuvasti matkoja tehneen perheenisän poissaolot tekivät Anna-Mari-äidin osan vaativaksi.
Kanssasi on niin hyvä olla
Kappaleet
Kappaleet 1–6 ovat Polarvoxin tuottamalta Haaviston esikoisalbumilta Huomenna sinä tulet vuodelta 1985, muut kappaleet esitysjärjestystä myöten Flamingo Musicin tuottamalta toiselta albumilta Miksi? vuodelta 1992.
Harri Rovanperä
Harri Rovanperän kartanlukijana toimi tavallisesti Risto Pietiläinen. Muita kartanlukijoita MM-ralleissa ovat olleet Juha Repo (1996) ja Voitto Silander.
Jättiläisalbatrossi
pienoiskuva|Jättiläisalbatrossin muna Jättiläisalbatrossi (Diomedea exulans) on albatrossien (Diomedeidae) heimoon kuuluva suurikokoinen merilintu.
Louis II Condé
Sukutausta
Condé sai perusteellisen kasvatuksen jesuiittakoulussa Bourgesissa, ja 17 vuoden ikäisenä hän johti Burgundin hallintoa isänsä puolesta. Hän avioitui 1. toukokuuta 1641 vasta 13-vuotiaan Claire-Clêmence de Maillé kanssa, joka oli kardinaali Richelieun veljentytär. Heidät oli kihlattu morsiamen ollessa vasta viisivuotias. Ainoastaan heidän poikansa Henri-Jules (Pariisi, 29. heinäkuuta 1643 – 1. huhtikuuta 1709) saavutti täysi-ikäisyyden.
Fronde
Vuonna 1658 hän otti osaa Dunes’n taisteluun, jossa Ranskan puolella taistellut Turenne koki suuren voiton. Pyreneiden sopimus vuonna 1659 soi Condélle armahduksen, joka julkaistiin Aix-en-Provencessa hieman ennen Aurinkokuninkaan ja Espanjan infantan Maria-Teresia Itävaltalaisen avioliittoa, ja hän saattoi palata Ranskan armeijan palvelukseen.
Paholaiskilli
pienoiskuva|vasen|pysty|Devils Hole -luolaston sisäänkäynti.
Ville Järvinen
Muuta
Järvinen oli voittamassa myös moukarinheiton pronssia Euroopan nuorten olympiafestivaaleilla vuonna 2013.
The Girl with the Dragon Tattoo
The Girl with the Dragon Tattoo on vuonna 2011 ensi-iltansa saanut psykologinen jännityselokuva, jonka on ohjannut David Fincher. Se perustuu ruotsalaisen Stieg Larssonin romaaniin Miehet jotka vihaavat naisia (2005), jonka on sovittanut käsikirjoitukseksi Steve Zaillian. Elokuvan päärooleissa ovat Daniel Craig ja Rooney Mara. Elokuvassa maineensa menettänyt toimittaja Mikael Blomkvist (Craig) alkaa tutkia 40 vuotta vanhaa nuoren naisen katoamistapausta. Blomkvistia avustaa hakkeri Lisbeth Salander (Mara).
N. Scott Momaday
Vuonna 2007 hänelle myönnettiin National Medal of Arts.
Japanilaisen miekan valmistus
Taonta
Tosiasiallisesti taittelutaonnan tehtävä on pelkästään saada aikaan tasalaatuista terästä. Pätsistä tuotetussa raudassa on aina jonkin verran kuonaa ja muita epäpuhtauksia mukana, ja taonnan tarkoitus on mekaanisesti lyödä nämä epäpuhtaudet pois. Taonnalla ei ole vaikutusta teräksen metallurgisiin ominaisuuksiin. Taittelutaonta ei ole myöskään sama tekniikka kuin eurooppalainen damaskointi, jossa taotaan eri laatuisia rauta- ja teräsaihioita yhteen ja näin saadaan ominaisuuksiltaan erilaista terästä. Sen tehtävänä on yksinkertaisesti aikaansaada tasalaatuista terästä.
Karkaisu
Oikein karkaistun miekan tunnistaa myös pitämällä kahvasta kiinni ja lyömällä sen lapetta avokämmenellä. Mikäli karkaisu on tehty liian kovaksi, miekka ei värähtele lainkaan, ja se todennäköisesti murtuu, jos se lyönnistä juuttuu johonkin kiinni. Mikäli karkaisu on tehty liian pehmeäksi, värähtely on löysää ja vaappuvaa – koristemiekkoja ei yleensä lämpökäsiteillä lainkaan. Oikein karkaistu miekka värähtelee jousimaisesti, vaimentuen tasaisen terävästi.
Systema (yritys)
Historiaa
Ensimmäisen maailmansodan jälkeen ja Suomen itsenäistyttyä Systema alkoi saada vahvan sijan kirjoituskoneiden ohella muidenkin konttorikoneiden markkinoilla. 1920-luvulla sen ainoa kilpailija kirjoituskoneissa oli Royal- ja Imperial-koneiden maahantuoja SOK. Systeman merkkinä oli muun muassa Remington. Helsingin keskusliike toimi maahantuojana, tukkurina, paikallisena vähittäiskauppana sekä konttorikoneiden huoltona. Toiseksi suurin ketjun kauppias oli Viipurin Systema.
Donald Pettit
Pettit on partiolainen (Eagle Scout) kuten moni muu astronautti. Hän suoritti kemiantekniikan alemman insinööritutkinnon Oregon State Universityssä vuonna 1978 ja tohtorintutkinnon Arizonan yliopistossa 1983. Hän työskenteli tiedemiehenä Los Alamos National Laboratoryssa vuoteen 1996, jolloin hänet hyväksyttiin astronauttikoulutukseen. Pettit on naimisissa ja hänellä on kaksi poikaa.
Ura astronauttina
Pettit laukaistiin ensimmäiselle avaruuslennolleen 24. marraskuuta 2002 avaruussukkulalennolla STS-113 Endeavour kohteenaan ISS-avaruusasema, minkä Retkikunta 6:n miehistöön hän liittyi tehtäväspesialistiksi. Asemallaoloaikanaan hän osallistui kahdelle avaruuskävelylle, joilla asennettiin aseman ulkoisia tiedelaitteita. Vapaa-aikanaan hän suoritti ja videoi tieteellisiä kokeita muun muassa nesteillä, jotka NASA julkisti (”Saturday Morning Science Videos”). Pettit palasi Maahan 4. toukokuuta 2003 lennolla Sojuz TMA-1.
Balaklavan taistelu
Balaklavan taistelu on toinen merkittävä taistelu Krimin sodassa Krimin niemimaalla. Se käytiin 25. lokakuuta 1854. Britit ja ranskalaiset saartoivat Sevastopolia.
Hyökkäys
Aamulla 25. lokakuuta venäläiset etenivät kohti vallisarvia, mihin brittiläinen lordi Lucanin komentama ratsuväki reagoi. Lucan ilmoitti uhasta brittien ylipäällikkö lordi Raglanille. Puolustukseen käskettiin prikaatikenraali James Yorke Scarlettin komentama raskas prikaati. Cardiganin jaarlin komentama kevyt prikaati jäi raskaan reserviksi.
Taistelun kolmannessa vaiheessa raskas prikaati liittyi siihen. Lordi Raglan oli määrännyt Lucanin viemään raskaan prikaatin brittiläisten ja turkkilaisten tueksi. He olivat saaneet vastaansa Kadikoihin etenevän venäläisen ratsuväen. Ohuen punaisen linjan puolustus kuitenkin kesti ja Scarlett, selvittyään vaikeasta maastosta, sai vastaansa Ryžkovin komentaman 2 000-miehisen ratsuväen. Se lähestyi hänen vasenta selustaansa viidennen vallisarven suunnasta käännyttyään etelänsuunnasta kohti Kadikoita.
Lordi Raglan saattoi nähdä venäläisten kuljettavan pois haltuunsa saamat tykit vallisarvista ja lähetti siksi kohtalokkaan ja ristiriitaisen käskyn ratsuväelle edetä nopeasti ja estää venäläisiä viemästä tykkejä. Lordi Raglanin päämajoitusmestarin, kenraali Richard Aireyn adjutantti kapteeni L. E. Nolan vei lordi Lucanille viestin, jonka mukaan Raglan halusi ratsuväen hyökkäävän välittömästi. Lordi Lucanin kysyessä mihin ratsuväen piti tarkalleen hyökätä Nolan osoitti kohti pohjoisen laakson toista päätä, missä venäläiset tykit oli sijoitettu suojaamaan Tšjornaja-joen ylityspaikkoja.
Lordi Raglan ja muut liittoutuneet pitivät taistelua torjuntavoittona, mutta tappiot olivat suuret. Ohut punainen linja oli kestänyt puolitoista tuntia, samoin raskas prikaati. De Allonvillen komentama ranskalainen ratsuväkiprikaati oli Fedukinin kukkuloille hyökätessään suojannut kevyen prikaatin henkiin jäänet, mitä pidettiin hyvänä osoituksena liittolaisuudesta.
Oulun lentoasema
thumb|Oulun lentoaseman terminaali. thumb|Sisäkuva terminaalista. thumb|Uusi terminaali. Oulun lentoasema sijaitsee Oulunsalossa Kylänpuolen kaupunginosassa noin 10 kilometriä Oulun keskustasta lounaaseen. Lentoasemaa ylläpitää Finavia. Se on matkustajamäärältään Helsinki-Vantaan jälkeen Suomen toiseksi vilkkain lentoasema.
Historia
Lentoasemaa on sittemmin laajennettu useaan otteeseen. Nykyisen matkustajaterminaalin ensimmäinen osa on otettu käyttöön vuonna 1973. Terminaalin suunnitteli arkkitehtitoimisto K. Ström & O. Tuomisto, joka suunnitteli myös Helsinki-Vantaan uuden terminaalin vuonna 1969. Terminaalia laajennettiin merkittävästi vuonna 1994. Laajennuksen suunnitteli Arkkitehtitoimisto Heikki Taskinen. Matkatavaroiden käsittelytiloja laajennettiin vuonna 2002.
Westerkullan kartano
Rakennukset
Uusi hirsirakenteinen päärakennus valmistui vuosina 1826–27. Rakennuksessa on kahdeksan huonetta, jonka lisäksi mansardikaton alla olevassa yläkerroksessa on kolme huonetta. Sisäänkäynti oli pohjoissivulla.
Talo kävi kuitenkin ahtaaksi, joten rakennuksen itäpuolelle nousi vuonna 1875 lyhyempi, mutta leveämpi lisärakennus. Vuonna 1915 rakennusten väliin rakennettiin pieni huone, jolla lisärakennus yhdistettiin päärakennukseen.
SS Ceramic (1913)
Tietoja aluksesta
pienoiskuva|SS Ceramic satamassa SS Ceramicin ykkösluokan matkustajille oli monia ylellisyyksiä, aluksessa oli muun muassa ruokasali, johon mahtui noin 540 ihmistä, luku- ja kirjoitushuone, oleskelutila, tupakointihuone, kuntosali ja kaksi uima-allasta, joista toinen miehille ja toinen naisille. RMS Titanicin uppoamisen jälkeen laivaan lisättiin pelastusveneitä turvallisuuden lisäämiseksi.
Yhteentörmäys Testbankiin
Varotoimenpiteenä Ceramicin 279 matkustajaa otettiin pois aluksesta ja siirrettiin veneillä Intian P&O -yhtiön alus RMS Viceroyeen. Ceramic saavutti Walvis-lahden Lounais-Afrikassa hinaajan avulla. Alus palasi Kapkaupungin 27. syyskuuta ja pysyi siellä lisäkorjauksia varten, jotka olivat noin 50,000 punnan arvoiset. Joulukuun 10. päivänä Ceramic jatkoi matkaa Australiaan ja saavutti Sydneyn 18. tammikuuta 1941. Ceramic pysyi Sydneyssä 21.3. saakka. Alus saapui Liverpooliin 28. toukokuuta.
Kuinka maa muuttui musiikiksi
Kuinka maa muuttui musiikiksi on Olli Heikkosen vuonna 2003 ilmestynyt toinen runokokoelma.
Estádio da Luz
thumb|Estádio da Luzin pääsisäänkäynti vuoden 2004 EM-kisojen aikaan.
Neristan
Neristan (eli Alakaupunki) on Kokkolan Vanhankaupungin nimi. Neristan on yksi Suomen laajimmista historiallisista puukaupunkikokonaisuuksista. Neristanin 12 korttelia kattava yhtenäinen asemakaava on peräisin 1660-luvulta. Suurin osa Neristanin rakennuksista on 1810–1880-luvuilta, vaikkakin vanhimmat rakennuksista ovat jopa 1600-luvulta. Museovirasto on määritellyt Kokkolan ruutukaava-alueen puutalokorttelit yhdeksi Suomen valtakunnallisesti merkittävistä rakennetuista kulttuuriympäristöistä. Neristan on kyseisen alueen parhaiten säilynyt osa katuverkoltaan ja mittakaavaltaan.
Dilophosaurus
Dilophosaurus eli ”kaksiharjalisko” oli suurikokoinen varhaisjurakaudella noin 201–189 miljoonaa vuotta sitten elänyt petodinosaurus. Tyyppilaji Dilophosaurus wetherilli eli Pohjois-Amerikan lounaisosissa. On myös todisteita siitä että Dilophosaurus olisi elänyt Euraasiassa. Esimerkiksi Dilophosaurus sinensis Kiinasta saattoi olla Dilophosaurus-laji, tai sen lähisukulainen.
Luokittelu
Yksinkertaistettu kladogrammi:
Dilophosaurus populaarikulttuurissa
Dilophosaurus esiintyy Jurassic Park -elokuvassa ja Dinosauruspuisto-kirjassa. Molemmissa Dilophosaurus pystyy sylkemään myrkkyä suustaan. Mitään todisteita dinosauruksen myrkyllisyydestä ei kuitenkaan ole. Elokuvassa Dilophosaurusta on myös pienennetty, tai se on poikanen, jotta se ei veisi mielenkiintoa elokuvan suurimmalta dinosaurukselta, Tyrannosaurus rexiltä. Elokuvassa Dilophosauruksen kaulan ympärillä on myös suuri värisevä kaulus, kuten nykyajan kaulusliskoilla. Se esiintyi myös Discoveryn sarjassa Dinosaurusten aika. Yhdysvaltalaisessa Dinosaurs-sarjassa Earl Sinclairin vaimo ”Fran” on Dilophosaurus.
Rafael Wardi
Rafael Wardi (alk. Waprinsky; 5. heinäkuuta 1928 Helsinki – 31. elokuuta 2021 ) oli suomalainen kuvataiteilija. Wardi valmistui Suomen Taideakatemian koulusta vuonna 1949.
Modern Talking
Nykyisyys
Jo vuosina 1984–1987 yhtye saavutti 13 Saksan listan ykköspaikkaa ja se myi vuoteen 2003 mennessä yhteensä 120 miljoonaa albumia ja singleä. Yhtye on Saksan neljänneksi myydyin artisti. Sillä on yli 500 kulta-, platina-, tai tuplaplatinalevyä.
Musiikkivideot
Yhtyeen comebackin myötä videot muuttuivat hip hop -henkisimmiksi räppäri Eric Singletonin mukaantulon takia, ja yhtyeen varsinaiset jäsenet saattoivat jäädä jopa hänen varjoonsa.
Canadarm2
Canadarm2
thumb|right|250px|[[Leroy Chiao ohjaa Canadarm2ta Destiny-moduulista käsin]] Canadarm2n suunnitteli ja rakensi MacDonald, Dettwiler and Associates Kanadan avaruusjärjestölle. Canadarm2 laukaistiin kiertoradalle STS-100-lennolla huhtikuussa 2001. Se on kehittyneempi ja suurempi versio sukkuloissa olevista Canadarm-robottikäsivarsista. Canadarm2 on 17,6 metriä pitkä ja siinä on seitsemän motoroitua niveltä. Sen massa on 1 800 kg ja halkaisija 350 mm. Käsivarrella voidaan käsitellä suurimmillaan 116 000 kg massaisia kappaleita ja avustaa avaruussukkuloiden telakoitumista.
Special Purpose Dexterous Manipulator
thumb|right|200px|Special Purpose Dexterous Manipulator eli Dextre Canadarmin päässä. Special Purpose Dexterous Manipulator eli Dextre on pienempi kaksikäsivartinen robotti, jolla on mahdollista tehdä joitain kokoonpano- ja huoltotehtäviä, joihin toistaiseksi on tarvittu avaruuskävelyitä. Se toimitettiin asemalle maaliskuussa 2008 Endeavour-sukkulan lennolla STS-123.
Mawsonin etelänaparetki 1912
Mertzin kuolema ja Mawsonin paluu
Aurora oli lähtenyt ennen jäätymistään pelastamaan Wildin johtamaa läntistä retkikunnan osaa. Nämä kahdeksan miestä saatiinkin poimittua laivaan. Mawson joutui viettämään pitkän ajan tutkimusasemalla, koska Aurora ei myrskyn takia päässyt miehistöä noutamaan, ja asemalle jääneet joutuivat talvehtimaan asemalla. Talvi oli jälleen myrskyisä, mutta nyt heillä oli paljon Auroran jättämiä tarvikkeita. Aurora palasi 12. joulukuuta, ja retkikunta pääsi kotimatkalle.
Suzhou
Historia
Vuoden 1911 vallankumouksen jälkeen Suzhou menetti asemansa maakunnan pääkaupunkina. Tasavallan aikana vasemmistolaiset kirjailijat kuvailivat kaupunkia usein vanhoillisen Kiinan tukikohtana ja luksuselämää viettävien Kuomintang-virkailijoiden asuinpaikkana. Kommunistien voitettua Kiinan sisällissodan vuonna 1949 kaupunkia yritettiin muuttaa "kuluttajien kaupungista "tuotanto kaupungiksi". Tätä toteutettiin kehittämällä kaupungin tekstiiliteollisuutta ja muita teollisuuden aloja. Vuonna 1954 kaupungin tunnettuja puutarhoja alettiin kansallistaa ja avata yleisölle.
Gastriini
Gastriini (lat. gaster 'maha') on ruoansulatuksen peptidihormoni, joka saa mahalaukun limakalvon solut erittämään suolahappoa mahanesteeseen. Gastriini edistää myös limakalvon uusiutumista mahalaukussa, ohutsuolessa sekä paksusuolessa. Gastriinia erittyy mahanportin sopen ja pohjukaissuolen limakalvojen epiteelisoluista (niin sanotuista G-soluista). Se vaikuttaa sekä parakriinisesti kudoshormonina että endokriinisesti verenkierron kautta mahalaukun parakriinisoluihin, joiden protonipumppujen toiminta voimistuu.
Elmer Rice
1920- ja 1930-luvuilla Rice oli erittäin tuottelias kirjoittaja, joka yhä useammin myös tuotti ja ohjasi omat näytelmänsä. Hän jopa osti käyttöönsä oman näyttämön, Broadwayn maineikkaan Belasco-teatterin. Hänen seuraava menestysnäytelmänsä oli vuoden 1929 Street Scene, jonka Kurt Weill sävelsi myöhemmin oopperaksi. Näytelmä kuvaa vuokrataloa, jonka asukkaat ovat paenneet hellettä ulos kadulle tai avoimien ikkunoidensa ääreen, joista keskustelevat naapureidensa kanssa. Muun muassa ohjaaja George Cukor hylkäsi sen mahdottomana toteuttaa, ja Rice päättikin ohjata teoksen itse. Tuotanto sai Pulitzer-palkinnon. King Vidor ohjasi sen pohjalta elokuvan Katukuvia (1931).
Priti Patel
Priti Sushil Patel (s. 29. maaliskuuta 1972 Lontoo) on brittiläinen poliitikko, joka edustaa konservatiivipuoluetta.
Triin Aljand
Aljand edusti Viroa vapaa- ja/tai perhosuinnissa Ateenan vuoden 2004, Pekingin 2008 ja Lontoon 2012 kesäolympialaisissa. Hänen paras sijoituksensa olympiatasolla on 19. sija 50 metrin vapaauinnista Lontoosta. Pitkän radan EM-kilpailuista Aljand on saavuttanut hopean 50 metrin perhosuinnissa, ja lyhyen radan EM-kilpailuista hän on saavuttanut sekä 50 metrin perhosuinnissa että 50 metrin vapaauinnissa yhden hopea- ja yhden pronssimitalin.
Marcos Ligato
Ura
Ligato ajoi ensimmäiset kilpailunsa rallin MM-sarjassa vuosina 1998, 1999 ja 2000 Argentiinan MM-rallissa. Vuosina 2001–2006 hän kilpaili säännöllisesti MM-sarjassa. Kaikkiaan Ligato on osallistunut 62 MM-osakilpailuun joissa on kahdesti ylätänyt yleiskilpailun 7. sijalle. N-ryhmän tuotantoautojen PWRC-sarjassa Ligato oli neljäs kaudella 2001, kolmas kaudella 2005 ja toinen kaudella 2012. Ligatolla on myös Etelä-Amerikan CODASUR-sarjan mestaruus kaudelta 2000 ja Argentiinan kansallisen sarjan mestaruus vuodelta 2015. Hänen kartanlukijanaan on toiminut pääsääntöisesti hänen maanmiehensä Ruben Garcia.
Risto Aaltonen
Aaltonen opiskeli ylioppilastutkinnon jälkeen Suomen Teatterikoulussa 1960–1963. Hän on esiintynyt muun muassa televisiosarjoissa Kotikatu, jossa hän näytteli Rekku Kaakkoa, ja Raid, jossa hän näytteli liikemies Hallvikia. Aaltonen oli myös tunnettu teatterinäyttelijä, sillä hän esiintyi pitkään Tampereella ja Helsingissä. Suomen Kansallisteatterissa Aaltonen oli mukana noin 50 tuotannossa 1970-luvulta vuoteen 2004 saakka. Hänen huomattaviin rooleihinsa kuului 1980-luvulla David Pownallin Mestariluokan Ždanov. Viimeisen kerran Aaltonen esiintyi Kansallisteatterissa vuonna 2015.
Hänen äänensä on myös tuttu piirretyistä, muun muassa Disneyn piirrossarjassa Ankronikka sekä Disneyn elokuvassa Aarreplaneetta.
Influenssarokote
Historiaa
Ihmisen influenssaviruksen eristivät Wilson Smith, Christopher Andrewes ja Patrick Laidlaw vuonna 1933. Vuonna 1936 Frank Horsfall ja Alice Chenoweth onnistuivat kehittämään ensimmäisen rokotteen, jonka virukset oli kasvatettu hiiren keuhkokudoksessa. Samana vuonna valmistuivat myös Wilson Smithin elävää virusta sisältävä rokoteaihio sekä Thomas Francisin ja Thomas Magillin tapettua virusta sisältävä rokoteaihio. Molemmissa aihioissa virukset oli viljelty kananmunissa. Vaikka kananmunissa viljeltyjä rokotteita pidettiin turvallisempina, hiiren solukoissa kasvatettu rokote oli ensimmäinen, jonka osoitettiin todella tuottavan ihmisellä immuunivasteen – ja samalla se osoitti, että influenssa tosiaan on viruksen aiheuttama tauti. Heti 1937 Neuvostoliitossa kokeiltiin nenän kautta annettavaa rokotetta, joka perustui Smithin käyttämään viruskantaan. Neuvostoliittolaisten rokote ei täyttäisi läheskään nykypäivän turvallisuusvaatimuksia, mutta siitä ehti tulla ensimmäinen käyttöön otettu, elävää virusta sisältävä influenssarokote.
Kohderyhmä
Influenssarokote on kuulunut Suomen kansalliseen rokotusohjelmaan vuodesta 1980 saakka. Maksuttomaan influenssarokotukseen ovat oikeutettuja Suomessa:
Maailmalla näkemykset influenssarokotteen kohderyhmistä vaihtelevat suuresti. Esimerkiksi Yhdysvalloissa rokotetta suositellaan kaikille yli 6 kk ikäisille.
Jay Z
Ura
Vuonna 2007 Jay Z julkaisi albumin American Gangster. Levy sai vaikutteita samannimisestä elokuvasta, joka kertoo harlemilaisesta huumekauppiaasta Frank Lucasista.
SEPECAT Jaguar
SEPECAT Jaguar on englantilais-ranskalainen rynnäkkökone, jota käyttää RAF ja Ranskan Armée de l'Air ja mm. Intian ilmavoimat. Jaguar-ohjelma alkoi 1960-luvun alussa. Se korvasi RAF:n Hawker Hunterit ja Armee de l'Airin F-100 Super Sabret. Koneen 8 prototyyppiä lensivät 8. syyskuuta 1968.